Oo, kui hea igihaljas teema, selle üle võib ju lõpmatuseni arutleda : )  Kahjuks aga pole võimalik sel teemal mingeid lihtsaid mustvalgeid skeeme välja pakkuda. Nagu ka naissoo jagamine "blogivateks feministideks" ja "perekooli  kanadeks" on rumal ja stereotüübistav, ehkki esimesele kategooriale võib see jaotus esmapilgul kohmaka meelitusena tunduda.  Mina isiklikult olen näinud peret, kus meeste-ja naistetöödel tehti väga ranget vahet. Absoluutselt kõik tööd olidki naistetööd ja kogu lugu. Perekonna meesliige (pere koosnes emast ja pojast) tegi ainult meestetöid. Aga meestetöid ei olnud kunagi, sest ka telekaparandus ja korstnapühkimine, rääkimata torude vahetamisest, olid naistetöödeks kuulutatud.  Üldiselt, ma võin iga  kell anda au inimestele, kes teevad töid, mida mina teha ei oska, ei jaksa või ei viitsi, soost sõltumata. Ma seda linki avada ei viitsinud, aga minu jaoks jäi pealkirjast kõlama mõte, et kaasinimesi võiks nende töö eest tõepoolest rohkem tunnustada. Meestele ju meeldib, kui neid kiidetakse ; ) ahjaa, naistele tegelikult ka…